กองเรือเฉพาะกิจผสม 151

ไฟล์:1200329-N-AZ513 Rear Adm. Tanin Likitawong, left, relieves Royal Danish Navy Commodore Aage Buur Jensen.jpg|thumb|300x300px|พลเรือตรี ธานินทร์ ลิขิตวงศ์ จากกองทัพเรือไทย (ซ้าย) เข้ารับหน้าที่แทน พลเรือจัตวา อาเก้ บูร์ เจนเซ่น กองทัพเรือเดนมาร์ก (ขวา) ในตำแหน่งผู้บัญชาการในพิธีเปลี่ยนผู้บัญชาการกองเรือเฉพาะกิจร่วม 151 (CTF-151) โดยมี พลเรือโท มาร์ก ฟ็อกซ์ กองทัพเรือสหรัฐ ผู้บัญชาการกองกำลังผสมทางทะเลเป็นพยาน
กองเรือเฉพาะกิจผสม 151 (Combined Task Force 151: CTF-151) เป็นกองเรือเฉพาะกิจทางทะเลหลายชาติที่จัดตั้งขึ้นในปี พ.ศ. 2552 เพื่อตอบสนองต่อการโจมตีของโจรสลัดในอ่าวเอเดนและนอกชายฝั่งตะวันออกของโซมาเลีย ภารกิจของหน่วยคือหยุดยั้งโจรสลัดและการปล้นด้วยอาวุธในทะเล และร่วมมือกับพันธมิตรในภูมิภาคและพันธมิตรอื่น ๆ เพื่อสร้างศักยภาพและปรับปรุงความสามารถที่เกี่ยวข้องเพื่อปกป้องการค้าทางทะเลระดับโลกและรักษาเสรีภาพในการเดินเรือ ปฏิบัติการของกองเรือเฉพาะกิจผสมนี้ปฏิบัติการร่วมกันกับปฏิบัติการอาตาลันตา (Operation Atalanta) ของสหภาพยุโรปและปฏิบัติการโอเชียนชิลด์ของเนโท
ณ วันที่ 10 กันยายน พ.ศ. 2567 ผู้บัญชาการกองเรือเฉพาะกิจผสม 151 คือพลเรือเอก Rüştü Sezer แห่งกองทัพเรือตุรกี

**ประวัติ**
กองเรือเฉพาะกิจผสม 151 ก่อตั้งขึ้นเมื่อวันที่ 12 มกราคม พ.ศ. 2552 เพื่อตอบสนองต่อการโจมตีของโจรสลัดในโซมาเลีย "โดยมีภารกิจเฉพาะตามคำสั่งของข้อมติคณะมนตรีความมั่นคงแห่งสหประชาชาติที่ 1816, 1838, 1846, 1851 และ 1897" กองเรือเฉพาะกิจผสม 150 จัดการเรื่องความปลอดภัยทางทะเลและการต่อต้านการก่อการร้ายเป็นหลัก ขณะที่โจรสลัดถือเป็นภารกิจบังคับใช้กฎหมายมากกว่า กองเรือเฉพาะกิจผสมก่อตั้งขึ้นเป็นกองเรือเฉพาะกิจตามภารกิจ เมื่อก่อตั้งขึ้นในปี พ.ศ. 2552 ปฏิบัติการภายใต้คำสั่งต่อต้านโจรสลัดของข้อมติคณะมนตรีความมั่นคงแห่งสหประชาชาติ กองเรือเฉพาะกิจผสมไม่ถูกจำกัดด้วยข้อจำกัดทางภูมิศาสตร์ คำสั่งของพวกเขา "ขึ้นอยู่กับขอบเขตของข้อมติคณะมนตรีความมั่นคงแห่งสหประชาชาติที่ต่อต้านโจรสลัด" ในเดือนกุมภาพันธ์ พ.ศ. 2554 กลุ่มโจรสลัดได้จี้เรือที่ชักธงปานามา รัฐบาลพุนต์แลนด์ระบุว่าพวกเขาไม่ต้องการให้เรือและฐานทัพโจรสลัดถูกยึดใกล้กับโบซาโซ โจรสลัดบังคับให้ลูกเรือของเรือไปทางทิศใต้เพื่อไปยังพื้นที่ชายฝั่งที่ไม่ถูกยอมรับ พลเรือเอก แม็กไนท์ ได้สนทนากับ จาทิน ดูอา และหน่วยซีลของกองทัพเรือได้ช่วยตัวประกันสองคนที่ถูกกักขังอยู่ในค่ายที่อยู่ห่างไกลออกไป หน่วยซีลสังหารโจรสลัดไปประมาณ 9 คนไฟล์:US Navy 100331-N-8959T-044 Members of the U.S. Coast Guard Law Enforcement Detachment and Combined Task Force 151's visit board search and seizure team..jpg|thumb|สมาชิกของหน่วยบังคับใช้กฎหมายยามฝั่งสหรัฐและกองเรือเฉพาะกิจผสม 151 ดำเนินปฏิบัติการตรวจค้นและจับกุมเรือต้องสงสัย จากเรือ เรือยูเอสเอส ฟาร์รากุท (DDG-99) ขึ้นไปบนเรือต้องสงสัยในเดือนมกราคม พ.ศ. 2555 โจรสลัดโซมาเลีย 6 คนได้เปิดฉากโจมตีเรือบรรทุกสินค้าขนาดใหญ่ MV Sunshine ซึ่งอยู่ห่างจากชายฝั่งโอมานไปประมาณ 100 ไมล์ การโจมตีนี้เรียกว่าเป็นการโจมตีตามตำรา โจรสลัดใช้ปืน เอเค-47 เครื่องยิงจรวด ตะขอเกาะ และพยายามติดบันไดเข้ากับเรือ โจรสลัดโยนอาวุธลงน้ำเพื่อให้ทีมที่ขึ้นเรือไม่สามารถจับกุมพวกเขาได้ พวกเขาให้อาหารและน้ำแก่โจรสลัด และในที่สุดก็ปล่อยพวกเขาออกไป ชาวโซมาเลียไม่รู้ว่าเฮลิคอปเตอร์จาก ยูเอสเอส โมบาย เบย์ กำลังติดตามการเคลื่อนไหวของพวกโจรสลัด โจรสลัดจึงมุ่งหน้ากลับไปที่เรือใบของอิหร่าน เรือยูเอสเอส คิดด์ สามารถติดตามเรือ Al Mulahi ได้และสังเกตเห็นว่ามีชาวตะวันออกกลางอยู่บนเรือด้วย เดอะนิวยอร์กไทมส์ รายงานว่าเกิดการเผชิญหน้า หลังจากนั้น ชาวโซมาเลียยังคงซ่อนตัวอยู่ และกัปตันชาวอิหร่านได้พูดคุยกับชาวอเมริกัน

**รูปขบวน**
ไฟล์:US Navy 090901-N-6814F-046 Sailors assigned to the guided-missile cruiser USS Anzio (CG 68) and members of U.S. Coast Guard maritime safety and security team 91104 prepare to investigate a skiff during a maritime security opera.jpg|thumb|สมาชิกของชุดความปลอดภัยและความมั่นคงทางทะเลยามฝั่งสหรัฐ (MSST) 91104 เตรียมการสืบสวนเรือเล็กระหว่างปฏิบัติการรักษาความปลอดภัยทางทะเล
ระหว่างปี พ.ศ. 2545 ถึง 2547 กองทัพเรือร่วมชุดแรกที่รับผิดชอบการต่อต้านการก่อการร้ายในพื้นที่ได้รับการขนานนามว่ากองเรือเฉพาะกิจ 151
เมื่อวันที่ 8 มกราคม พ.ศ. 2552 ณ กองบัญชาการทัพเรือที่ 5 ของสหรัฐในกรุงมานามา ประเทศบาห์เรน พลเรือโท วิลเลียม อี. กอร์ตนีย์ กองทัพเรือสหรัฐ ได้ประกาศจัดตั้ง กองเรือเฉพาะกิจผสม 151 (CTF-151) เพื่อต่อสู้กับภัยคุกคามจากโจรสลัดนอกชายฝั่งโซมาเลีย โดยมีพลเรือตรี เทอเรนซ์ อี. แม็กนไนท์ เป็นผู้บังคับบัญชา เรือยูเอสเอส ซานอันโตนิโอ (LPD-17) ได้รับการมอบหมายให้เป็นเรือธงลำแรกของกองเรือเฉพาะกิจผสม 151 โดยทำหน้าที่เป็นฐานเตรียมการล่วงหน้าทางน้ำ (afloat forward staging base: AFSB) สำหรับส่วนกำลังต่อไปนี้:- ชุดตรวจค้นและจับกุมเรือต้องสงสัย (VBSS) ของกองทัพเรือสหรัฐจำนวน 14 นาย- กลุ่มปฏิบัติการเคลื่อนที่ (Deployable Operations Group) ยามฝั่งสหรัฐ ประกอบไปด้วยสมาชิกชุดความปลอดภัยและความมั่นคงทางทะเล (Maritime Safety and Security Team: MSST) 91104 ประมาณ 24 นาย และหนึ่งหน่วยแยกบังคับใช้กฎหมาย (Law Enforcement Detachment: LEDET) ที่มีสมาชิก 8 คน ได้แก่ ส่วนแยกบังคับใช้กฎหมาย 405- หมวดพลซุ่มยิงลาดตระเวน กองพันที่ 2 กรมนาวิกโยธินที่ 6 กองพันนาวิกโยธินที่ 26 (26th Marine Expeditionary Unit: 26th MEU) ย้ายข้ามมาจากยูเอสเอส อิโวจิมา (LHD-7)- หมวดที่ 3 (กองร้อยกอล์ฟ กองพันนาวิกโยธินที่ 26) หน่วยแยกสารวัตรทหาร และเจ้าหน้าที่ข่าวกรอง- ศัลยแพทย์ประจำทัพเรือชุด 8 ที่มีความสามารถในการผ่าตัดระดับ 2 เพื่อรับมือกับการบาดเจ็บ การผ่าตัด การดูแลวิกฤต และการอพยพทางการแพทย์- นาวิกโยธินประมาณ 75 นายพร้อมเฮลิคอปเตอร์ เอเอช-1 ซูเปอร์คอบรา (เอเอช-1ดับบิว) จำนวน 6 ลำ และเฮลิคอปเตอร์ ยูเอช-1เอ็น ฮิวอี้ จำนวน 2 ลำ จากฝูงบินเฮลิคอปเตอร์ขนาดกลางนาวิกโยธินที่ 264 (Marine Medium Helicopter Squadron 264: HMM-264) ของกองพันนาวิกโยธินที่ 26 ย้ายข้ามมาจากเรือ ยูเอสเอส อิโวจิมะ- เฮลิคอปเตอร์เอชเอช-60เอช จำนวน 3 ลำจ ากฝูงบินต่อต้านเรือดำน้ำที่ 3 (Helicopter Anti-Submarine Squadron 3: HS-3) ย้ายข้ามมาจากเรือยูเอสเอส ธีโอดอร์ รูสเวลต์ (CVN-71)
ในช่วงแรกกองเรือเฉพาะกิจผสม 151 ประกอบด้วย ซานอันโตนิโอ, ยูเอสเอส มาฮาน (DDG-72) และเอชเอ็มเอส พอร์ตแลนด์ (F79) โดยคาดว่าจะมีการส่งเรือรบเพิ่มเติมเข้าร่วมกองกำลังนี้ คาดว่าจะมี 20 ประเทศเข้าร่วมกองกำลังนี้ รวมถึงแคนาดา, เดนมาร์ก, ฝรั่งเศส, ญี่ปุ่น, เกาหลีใต้, เนเธอร์แลนด์, ปากีสถาน, สิงคโปร์, ไทย และสหราชอาณาจักร ซึ่งทั้งหมดได้ให้คำมั่นที่จะเข้าร่วมในกองเรือเฉพาะกิจผสมนี้
เมื่อวันที่ 5 เมษายน พ.ศ. 2552 พลเรือตรี มิเชลล์ เจ. โฮเวิร์ด จากกองทัพเรือสหรัฐได้รับหน้าที่เป็นผู้บังคับบัญชากองเรือเฉพาะกิจผสม 151 และกองเรือโจมตีโพ้นทะเลที่ 2 (Expeditionary Strike Group 2) เมื่อวันที่ 29 พฤษภาคม รัฐบาลออสเตรเลียได้ให้คำมั่นที่จะสนับสนุน โดยมอบหมายให้กับเรือฟริเกต เอชเอ็มเอเอส วาร์รามุงกา (FFH 152) จากภารกิจในอ่าวเปอร์เซียไปยังกองเรือเฉพาะกิจ รวมถึงเครื่องบินตรวจการณ์ทางทะเล พี-3 โอไรออน

**การเข้าร่วมของกองทัพเรือไทย**
กองทัพเรือไทยได้ส่งหมู่เรือปราบปรามโจรสลัดเข้าร่วมปฏิบัติการจำนวน 2 ชุด ได้แก่
พลเรือโท มาร์ก ฟ็อกซ์ (ซ้าย) ผู้บัญชาการกองกำลังผสมทางทะเล จับมือกับ พลเรือตรี ไชยยศ สุนทรนาค ผู้โกองเรือรบฟริเกตที่ 2 ของกองทัพเรือไทย บนเรือหลวงสิมิลัน (AOR-871) ในพิธีสิ้นสุดการปฏิบัติภารกิจ
ชุดที่ 1 ออกเดินทางจากประเทศไทยในวันที่ 10 กันยายน พ.ศ. 2553 และเริ่มปฏิบัติการระหว่างวันที่ 1 ตุลาคม พ.ศ. 2553 ถึงวันที่ 2 มกราคม พ.ศ. 2554  ประกอบไปด้วยเรือหลวงสิมิลัน และเรือหลวงปัตตานี พร้อมด้วยเฮลิคอปเตอร์ประจำเรือแบบเบลล์ 212 จำนวน 2 ลำ ชุดปฏิบัติการพิเศษทางเรือ และกำลังพลประจำเรือรวม 351 นาย ซึ่งมี พลเรือตรี ไชยยศ สุนทรนาค ตำรงตำแหน่งผู้บังคับหมู่เรือ ปฏิบัติหน้าที่ในการคุ้มครองเรือสินค้าและเรือประมงของไทยและนานาชาติ และเดินทางกลับมาถึงประเทศไทยในวันที่ 20 มกราคม พ.ศ. 2554 ระยะเวลาปฏิบัติภารกิจในพื้นที่ 130 วัน
ชุดที่ 2 ออกเดินทางจากประเทศไทยในวันที่ 12 กรกฎาคม พ.ศ. 2554 ประกอบไปด้วยเรือหลวงสิมิลัน และเรือหลวงนราธิวาส พร้อมด้วยเฮลิคอปเตอร์ประจำเรือแบบเบลล์ 212 จำนวน 1 ลำ ชุดปฏิบัติการพิเศษทางเรือ และกำลังพลประจำเรือรวม 368 นาย ซึ่งมี พลเรือตรี ธานินทร์ ลิขิตวงศ์ ดำรงตำแหน่งผู้บังคับหมู่เรือ และนาวาเอก ภราดร พวงแก้ว เป็นผู้บังคับหน่วยเรือปราบปรามโจรสลัด ปฏิบัติหน้าที่ในการคุ้มครองเรือสินค้าและเรือประมงของไทยและนานาชาติเช่นเดิม และเดินทางกลับมาถึงประเทศไทยในวันที่ 28 พฤศจิกายน พ.ศ. 2554 ระยะเวลาปฏิบัติภารกิจในพื้นที่ 140 วัน

**ปฏิบัติการสำคัญ**
ปฏิบัติการสำคัญของกองทัพเรือไทยระหว่างการเข้าร่วมกองเรือเฉพาะกิจผสม 151 เรือหลวงสิมิลันได้เข้าช่วยเหลือเรือสินค้าสัญชาติไลบีเรีย MSC NAMIBIA II ขนาด 24,000 ตัน แล่นออกจากอ่าวเอเดน ถูกกลุ่มโจรสลัด 6 ราย กำลังยิงจรวจอาร์พีจีใส่เรือทางกราบขวาและซ้าย พร้อมทั้งกระสุนปืนเล็ก ผู้บังคับหน่วยเรือจึงสั่งการให้เฮลิคอปเตอร์แบบเบลล์ 212 บินเข้าสกัดขัดขวางการโจมตีจนเรือโจรสลัดล่าถอยไปทางฝั่งโซมาเลีย และบินกดดันจนเรือโจรสลัดหยุดเครื่องยนต์ และกองกำลังผสมทางทะเลได้สั่งการให้เรือ ยูเอสเอส ฮาวเวิร์ด ส่งเฮลิคอปเตอร์เข้าตรวจสอบและตรวจค้นเรือของโจรสลัด จากนั้นเรือหลวงสิมิลันจึงได้สั่งการให้เฮลิคอปเตอร์บินคุ้มกันเรือสินค้าดังกล่าวจนพ้นพื้นที่รับผิดชอบ และได้รับจดหมายอิเล็กทรอนิกส์ขอบคุณทหารเรือไทยจากเรือลำดังกล่าวในเวลาต่อมา

**มาตรการเฉพาะกิจ**
มาตรการที่ดำเนินการโดยกองเรือเฉพาะกิจ ได้แก่ การเฝ้าระวังตลอด 24 ชั่วโมง การถอดบันไดทางเข้า การรายงานการดำเนินการที่น่าสงสัยไปยังหน่วยงานที่เกี่ยวข้อง การใช้ไฟส่องสว่างบนดาดฟ้า ลวดหนาม ตาข่าย สายดับเพลิง รั้วไฟฟ้า และอุปกรณ์เฝ้าระวังและตรวจจับ การป้องกันจุดที่เข้าถึงได้ต่ำที่สุด การใช้ความเร็วในการหลบเลี่ยงการโจมตีของโจรสลัด และการรวมกลุ่มในการขนส่ง
กองกำลังผสมทางทะเล (Combined Maritime Forces: CMF) ได้จัดตั้งพื้นที่ลาดตระเวนรักษาความปลอดภัยทางทะเล (Maritime Security Patrol Area: MSPA) ในอ่าวเอเดนเมื่อเดือนสิงหาคม พ.ศ. 2551 เพื่อจัดเตรียมความพยายามระดับนานาชาติในการปราบปรามโจรสลัด ความพยายามของกองกำลังผสมเกี่ยวข้องกับกองเรือเฉพาะกิจผสม 150 ที่ลาดตระเวนในพื้นที่ด้วยเครื่องบินและเรือ อย่างไรก็ตาม กฎบัตรของกองเรือเฉพาะกิจผสม 150 ซึ่งจัดตั้งขึ้นในช่วงเริ่มต้นของปฏิบัติการเอนดูริ่งฟรีดอม มีไว้สำหรับการดำเนินการรักษาความปลอดภัยทางทะเลในอ่าวโอมาน อ่าวเอเดน ทะเลอาหรับ มหาสมุทรอินเดีย และทะเลแดง ปฏิบัติการดังกล่าวรวมถึงการยับยั้งกิจกรรมการคุกคาม เช่น การค้าอาวุธและการลักลอบขนยาเสพติด

**การช่วยเหลือ กัปตัน ริชาร์ด ฟิลลิปส์**
ภาพเฝ้าตรวจของเรือชูชีพจากเรือเมอร์สค์ อลาบามา ที่ถูกจี้จากโจรสลัดโซมาเลียในปี พ.ศ. 2552 มีโจรสลัดโจมตีเรือ เมอร์สค์ อลาบามา เจ้าหน้าที่กู้ภัยรวมถึงหน่วยซีลทีมซิกซ์ เมื่อวันที่ 7 เมษายน พ.ศ. 2552 มีคำแนะนำจากหน่วยงานบริหารการเดินเรือของสหรัฐ ระบุว่าให้เรือต่าง ๆ อยู่ห่างจากชายฝั่งโซมาเลีย 600 ไมล์เนื่องจากโจรสลัดที่เพิ่มขึ้น โจรสลัดโซมาเลียตั้งเป้าไปที่อ่าวเอเดนเป็นหลัก เนื่องจากเรือส่วนใหญ่ที่มุ่งหน้าไปยังคลองสุเอซซึ่งอยู่ที่นั่น อย่างไรก็ตาม ด้วยกองเรือเฉพาะกิจผสม 151 เรือรบจีน รัสเซีย และปฏิบัติการอาตาลันตา ทั้งหมดรวมตัวกันอยู่ในบริเวณนั้น โจรสลัดจึงถูกบังคับให้ต้องมองหาเป้าหมายที่อื่น เมื่อวันที่ 1 เมษายน พ.ศ. 2552 เรือ เมอร์สค์ อลาบามา มุ่งหน้าไปยังอ่าวเอเดน กัปตันฟิลลิปส์ไม่รู้ว่ามีโจรสลัดกำลังเดินทางมายังเรือของเขา ในที่สุด กัปตันฟิลลิปส์และลูกเรือก็ถูกเรือของโจรสลัด 3 ลำ ล้อมรอบโดยมีเรือแม่ของพวกเขาไล่ตาม โดยอยู่ห่างออกไป 8 ไมล์ ในที่สุด กัปตันฟิลลิปส์ก็กดปุ่มแจ้งเตือนแบบเงียบ ๆ เพื่อส่งสัญญาณให้ทีมค้นหาและกู้ภัยเข้ามาช่วยเหลือ มีอยู่ช่วงหนึ่งที่มีรายงานว่าเกิดการเผชิญหน้าระหว่างลูกเรือของเรือกับโจรสลัด ในที่สุดพวกเขามีการเรียกร้องให้มีการแลกเปลี่ยนนักโทษ และกัปตันฟิลลิปส์ก็เป็นคนแรก ๆ ที่ได้รับการปล่อยตัวลงบนเรือชูชีพ

**ความสำเร็จ**
พลเรือโท บิล กอร์ตนีย์ กล่าวว่าเนื่องจากมาตรการเชิงรุกที่ชาวเรือเดินทะเลบางส่วนใช้ เหตุการณ์โจรสลัดในภูมิภาคจึงลดลง นอกจากนี้ เขายังเตือนด้วยว่า “ความพยายามของกองกำลังผสมและกองทัพเรือนานาชาติจะไม่สามารถแก้ไขปัญหาโจรสลัดได้”
ไฟล์:120618-N-QD718-058 MINA SALMAN PIER, Bahrain.jpg|thumb|พลเรือตรี อันโฮ จุง แห่งกองทัพเรือสาธารณรัฐเกาหลี เข้ารับตำแหน่งผู้บัญชาการกองเรือเฉพาะกิจผสม 151 จาก พลเรือตรี ธานินทร์ ลิขิตวงศ์ แห่งกองทัพเรือไทย

**รายชื่อผู้บัญชาการ**
 Canada พลเรือจัตวา Roger Girouard, กองทัพเรือแคนาดา เป็นกองเรือเฉพาะกิจ 151- USA พลเรือตรี Terence E. McKnight, กองทัพเรือสหรัฐ- USA พลเรือตรี Scott Eugene Sanders, กองทัพเรือสหรัฐ- ตุรกี พลเรือตรี Caner Bener, กองทัพเรือตุรกี- สิงคโปร์ พลเรือตรี Bernard Miranda, กองทัพเรือสาธารณรัฐสิงคโปร์- South Korea พลเรือตรี Lee Beom-rim, กองทัพเรือสาธารณรัฐเกาหลี- ตุรกี พลเรือตรี Sinan Ertuğrul, กองทัพเรือตุรกี- ปากีสถาน พลเรือจัตวา Abdul Aleem, กองทัพเรือปากีสถาน- สิงคโปร์ พลเรือตรี Harris Chan Weng Yip, กองทัพเรือสาธารณรัฐสิงคโปร์- NZ นาวาเอก Jim Gilmour, ราชนาวีนิวซีแลนด์- ปากีสถาน พลเรือตรี Kaleem Shaukat, กองทัพเรือปากีสถาน- เดนมาร์ก พลเรือจัตวา Aage Buur Jensen, กองทัพเรือเดนมาร์ก- ไทย พลเรือตรี ธานินทร์ ลิขิตวงศ์, กองทัพเรือไทย- South Korea พลเรือตรี Anho Chung, กองทัพเรือสาธารณรัฐเกาหลี- ตุรกี พลเรือตรี Oguz Karaman, กองทัพเรือตุรกี- ปากีสถาน พลเรือจัตวา Muhammad Hisham, กองทัพเรือปากีสถาน- สิงคโปร์ พลเรือตรี Giam Hock Koon, กองทัพเรือสาธารณรัฐสิงคโปร์- ปากีสถาน พลเรือจัตวา Muhammad Ihsan Qadir, กองทัพเรือปากีสถาน- UK พลเรือจัตวา Jeremy Blunden LVO, ราชนาวี- เดนมาร์ก พลเรือจัตวา Aage Buur Jensen, กองทัพเรือเดนมาร์ก ครั้งที่สอง- ปากีสถาน พลเรือจัตวา Ali Abbas SI (M), กองทัพเรือปากีสถาน- South Korea พลเรือตรี Cho Young Joo, กองทัพเรือสาธารณรัฐเกาหลี- New Zealand พลเรือจัตวา Tony Millar, MNZM, ราชนาวีนิวซีแลนด์- ไทย พลเรือตรี ปกรณ์ วานิช, กองทัพเรือไทย- ปากีสถาน พลเรือจัตวา Asif Hameed Siddiqui, กองทัพเรือปากีสถาน- ญี่ปุ่น พลเรือตรี Hiroshi Ito, กองกำลังป้องกันตนเองทางทะเลญี่ปุ่น- ตุรกี นาวาเอก Ayhan Bay, กองทัพเรือตุรกี- ปากีสถาน พลเรือตรี Zahid Ilyas, กองทัพเรือปากีสถาน- สิงคโปร์ พลเรือตรี Cheong Kwok Chien, กองทัพเรือสาธารณรัฐสิงคโปร์- South Korea พลเรือตรี Nam Dong Woo, กองทัพเรือสาธารณรัฐเกาหลี- ปากีสถาน พลเรือจัตวา Muhammad Shuaib SI (M), กองทัพเรือปากีสถาน- ญี่ปุ่น พลเรือตรี Tatsuya Fukuda, กองกำลังป้องกันตนเองทางทะเลญี่ปุ่น- ตุรกี พลเรือตรี Emre Sezenler, กองทัพเรือตุรกี- บาห์เรน พลเรือจัตวา Yusuf Almannaei, กองทัพเรือบาห์เรน- ญี่ปุ่น พลเรือตรี Daisuke Kajimoto, กองกำลังป้องกันตนเองทางทะเลญี่ปุ่น- สิงคโปร์ พลเรือตรี Saw Shi Tat, กองทัพเรือสาธารณรัฐสิงคโปร์- คูเวต นาวาเอก Ali Al Rashidi, กองทัพเรือคูเวต- คูเวต นาวาเอก Alajmi, กองทัพเรือคูเวต- South Korea พลเรือตรี Byeong-Ju Yu, กองทัพเรือสาธารณรัฐเกาหลี- คูเวต นาวาเอก Khaled Hasan Al Kandari, กองทัพเรือคูเวต- ญี่ปุ่น พลเรือตรี Yoshiyasu Ishimaki, กองกำลังป้องกันตนเองทางทะเลญี่ปุ่น- ตุรกี พลเรือตรี Nejat Inanir, กองทัพเรือตุรกี - ปากีสถาน พลเรือจัตวา Abdul Munib, กองทัพเรือปากีสถาน- Brazil พลเรือตรี André Luiz Andrade Felix, กองทัพเรือบราซิล - คูเวต - ปากีสถาน - Brazil - South Korea พลเรือตรี Ko Seung-bum, กองทัพเรือสาธารณรัฐเกาหลี- PHL นาวาเอก Mateo G. Carido, กองทัพเรือฟิลิปปินส์- Brazil พลเรือตรี Antonio Braz de Souza, กองทัพเรือบราซิล - ตุรกี พลเรือตรี Rüştü Sezer, กองทัพเรือตุรกี  (ปัจจุบัน) 

**ประวัติการบัญชาการ**
กองเรือเฉพาะกิจดังกล่าวมีประเทศต่าง ๆ เข้าร่วมบัญชาการ ดังนี้

**ดูเพิ่ม**
 ปฏิบัติการอาตาลันตา — ปฏิบัติการของสหภาพยุโรปในพื้นที่- ปฏิบัติการโอเชียนชิลด์ — ปฏิบัติการของเนโทในพื้นที่- กองเรือเฉพาะกิจผสม 150 — การลาดตระเวนที่คล้ายคลึงกันในมหาสมุทรอินเดียเพื่อรับมือกับการต่อต้านการก่อการร้าย- พื้นที่ลาดตระเวนรักษาความปลอดภัยทางทะเล- การจี้เรือเมอร์สค์ อลาบามา เมื่อเดือนเมษายน 2552

**อ้างอิง**

**บรรณานุกรม**
 McKnight, Terry and Michael Hirsh. Pirate Alley: Commanding Task Force 151 off Somalia. Annapolis, MD : Naval Institute Press, 2012. 1-61251-134-1  785079505- Newsome, Timothy E. Somali Piracy: Are We Making a Mountain Out of a Molehill? Ft. Belvoir: Defense Technical Information Center, 2009.  574551215 - Phillips, Richard, and Stephan Talty. A นาวาเอก's Duty: Somali Pirates, Navy Seals, and Dangerous Days at Sea. New York: Hyperion, 2010. 1-4013-2380-4  430843212 - Zogg, Dennis M. Why the U.S. Navy Should Not Be Fighting Piracy Off Somalia. Ft. Belvoir: Defense Technical Information Center, 2009.  465323456

**แหล่งข้อมูลอื่น**
  U.S. Navy Hunt for Somali Pirates: Behind the Pirate Code-  CENTCOM: New Counter-Piracy Task Force Established-  Navy creates force devoted to fighting piracy-  CTF-151: Counter-piracy-  Multinational Task Force Targets Pirates -  Arms and Influence at Sea date=2014-08-08 -  Tag Archive: CTF-151 date=2021-06-29 -  Combined Maritime Forces (CMF) Operations Counter Piracy Operations, Challenges, Shortfalls and Lessons Learned-  New Counter-Piracy Task Force Established-  Counter-piracy Mission Off Somalia Remains Problematic date=2013-12-04 -  The United States Response to Piracy off the Coast of Somalia-  Combined Task Force 151 hunts down pirates in the Gulf of Aden
หมวดหมู่:หน่วยและรูปขบวนข้ามชาติ
หมวดหมู่:การปฏิบัติการทางเรือที่เกี่ยวข้องกับปากีสถาน
หมวดหมู่:กองกำลังเฉพาะกิจทางเรือ
หมวดหมู่:การกระทำอันเป็นโจรสลัดในโซมาเลีย
หมวดหมู่:หน่วยและรูปขบวนทหารที่ก่อตั้งในปี พ.ศ. 2552
หมวดหมู่:การต่อต้านโจรสลัด